cyanic-selkie/wikianc huggingface dataset:
การประท้วงในประเทศไทย พ.ศ. 2563–2564
บทบาทของพระมหากษัตริย์
บทบาทของพระมหากษัตริย์มีมากขึ้นโดยในวันที่ 3 มิถุนายน 2566 นายชินวัตร จันทร์กระจ่างได้เข้าเฝ้าใกล้ชิดเพื่อขอพระราชทานอภัยโทษ ต่อมาในวันที่ 12 มิถุนายน 2566 นายประยูร จิตรเพ็ชร ประธานกรรมการคณะประชาชนคนไทยรักในหลวงได้จัดการชุมนุมให้กำลังใจวุฒิสภาไทย ชุดที่ 12 และขอเงินบริจาค 28 ล้าน 7 แสนบาท ในวันที่มีการการลงมติเลือกนายกรัฐมนตรีไทย พ.ศ. 2566 ครั้งที่ 1 ผลปรากฎว่าวุฒิสภาไทย ชุดที่ 12 ได้กล่าวในประเด็นความผิดต่อองค์พระมหากษัตริย์ไทยตลอดทั้งวัน อาทิ นาย คำนูณ สิทธิสมาน กล่าวตอนนึงว่า มาตรา 112 เป็นมรดกทางวัฒนธรรม นาย เสรี สุวรรณภานนท์กล่าวตอนนึงว่าพรรคก้าวไกลต้องการแก้ มาตรา 112 เพื่อกลุ่มที่กระทำผิดอาทิกลุ่มทะลุวัง ในขณะที่นาย ชาดา ไทยเศรษฐ์ ระบุตอนหนึ่งในการอภิปรายว่าตนจะขอแก้ให้มีการยิงผู้หมิ่นสถาบันดีไหม
สนับสนุน
มารีญา พูลเลิศลาภ นางงาม แสดงจุดยืนเข้ากับผู้ประท้วง ต่อมาเธอเล่าว่าตนได้รับผลกระทบจากการสนับสนุนดังกล่าว นักแคสเกมที่มีชื่อเสียงที่ใช้ชื่อว่า ฮาร์ตร็อกเกอร์ ก็แสดงความสนับสนุนเช่นกัน หลังมีข้อเรียกร้องปฏิรูปสถาบันพระมหากษัตริย์ในต้นเดือนสิงหาคม ผู้กำกับ ทรงยศ สุขมากอนันต์, ดารา พีรวัส แสงโพธิรัตน์, ศดานนท์ ดุรงคเวโรจน์, โฟกัส จีระกุล, วิญญู วงศ์สุรวัฒน์, ยุทธเลิศ สิปปภาค, หนึ่งธิดา โสภณ, อวัช รัตนปิณฑะ, กรุณพล เทียนสุวรรณประกาศสนับสนุนการประท้วง เช่นเดียวกับสมาชิกบีเอ็นเคโฟร์ตีเอตห้าคน แพทย์หญิง จรสดาว ริมพณิชยกิจ แพทย์โรงพยาบาลนพรัตนราชธานีถูกไล่ออกจากโรงพยาบาลมงกุฎวัฒนะเนื่องจากลงนามให้ตำรวจงดใช้ความรุนแรงต่อผู้ชุมนุม โดย พลตรี นายแพทย์ เหรียญทอง แน่นหนา ผู้อำนวยการโรงพยาบาลมงกุฎวัฒนะและประธานองค์กรเก็บขยะแผ่นดินซึ่งอยู่ฝ่ายตรงข้ามกับผู้ชุมนุม โพสต์เฟซบุ๊กไล่ออกในวันที่ 17 ตุลาคม เวลา 23.19 น.
องค์การระหว่างประเทศบางองค์การแสดงออกเพื่อสนับสนุนและเรียกร้องให้คุ้มครองสิทธิในการประท้วง ยูนิเซฟออกแถลงการณ์เรียกร้องให้ทุกฝ่ายรับรองความปลอดภัยของผู้ชุมนุมเด็กและเยาวชน โรงเรียนและสถานศึกษาเป็นที่แสดงออกและแลกเปลี่ยนความเห็นอย่างสร้างสรรค์ สำนักงานข้าหลวงใหญ่สิทธิมนุษยชนแห่งสหประชาชาติและองค์การนิรโทษกรรมสากลรับรองสภาพสงบของการชุมนุม และประณามการสลายการชุมนุม ผู้อำนวยการฮิวแมนไรต์วอชเอเชียกล่าวว่า การทำให้การชุมนุมโดยสงบเป็นความผิดเป็นสัญลักษณ์ของการปกครองระบอบเผด็จการ ทั้งเรียกร้องให้สหประชาชาติและรัฐบาลนานาประเทศประณามด้วย และให้ปล่อยตัวนักโทษ นักเคลื่อนไหวชาวฮ่องกง โจชัว หว่อง โพสต์ทวิตเตอร์แสดงความเป็นอันหนึ่งเดียวกับผู้ประท้วง และขอให้ทั่วโลกสนใจการประท้วงในประเทศไทย ในเดือนธันวาคม 2563 สมาชิกวุฒิสภาสหรัฐจำนวนเก้าคนออกข้อมติสนับสนุนกลุ่มผู้ประท้วงในประเทศไทย
หนังสือพิมพ์ ข่าวสด และ บางกอกโพสต์ เขียนบทบรรณาธิการเรียกร้องให้ประยุทธ์ลาออกเพื่อลดความขัดแย้ง แต่ทั้งสองไม่ได้กดดันข้อเรียกร้องรัฐธรรมนูญฉบับใหม่และการปฏิรูปสถาบันพระมหากษัตริย์
คัดค้าน
การคัดค้านในเวลาต่อมาพยายามอ้างว่ามีรัฐบาลหรือองค์การนอกภาครัฐต่างชาติให้การสนับสนุนการประท้วง วันที่ 10 สิงหาคม สถาบันทิศทางไทย ซึ่งมีอดีตสมาชิกกลุ่ม กปปส. เข้าร่วม เผยแพร่ "แผนผังเครือข่ายปฏิวัติประชาชน" ซึ่งโยงผู้ประท้วงนักศึกษากับ ธนาธร จึงรุ่งเรืองกิจ และทักษิณ ชินวัตร ตลอดจนมีการเชื่อมโยงเป็นทฤษฎีสมคบคิดเพื่อทำลายประเทศไทย บ้างอ้างว่า การที่องค์การการบริจาคทรัพย์เพื่อประชาธิปไตยแห่งชาติ (National Endowment for Democracy) ของสหรัฐ ซึ่งเป็นองค์การนอกภาครัฐที่ได้รับจัดสรรเงินสนับสนุนผ่านรัฐสภาสหรัฐ สนับสนุนกลุ่มต่าง ๆ ที่ถือฝ่ายผู้ประท้วงนั้น เป็นหลักฐานเชื่อมโยงดังกล่าว ในหลายกรณีพบกลุ่มชายฉกรรจ์ทรงผมสั้นเกรียนและสวมเสื้อผ้าคล้ายกันในการชุมนุมหลายครั้ง ซึ่งถูกตั้งข้อสงสัยว่าเป็นทหารหรือตำรวจนอกเครื่องแบบ
ผู้ดำรงตำแหน่งทางการเมืองส่วนใหญ่ตอบสนองต่อข้อเรียกร้องปฏิรูปสถาบันพระมหากษัตริย์ ประยุทธ์แสดงความไม่สบายใจ ด้านคุณหญิง สุดารัตน์ เกยุราพันธุ์ ไม่เห็นด้วยกับข้อเสนอที่กระทบกระเทือนพระราชอำนาจ หนังสือพิมพ์แนวหน้า เขียนว่าข้อเรียกร้องปฏิรูปสถาบันพระมหากษัตริย์เป็นการกระทำชั่วร้าย สร้างความแตกแยก อ้างว่าเป็นการประท้วงรัฐบาลหรือแก้ไขรัฐธรรมนูญเพื่อบังหน้า แต่เป็นการบ่อนทำลายสถาบันพระมหากษัตริย์ มีพรรคเพื่อไทยและพรรคอนาคตใหม่เป็นเบื้องหลัง ในช่องทางออนไลน์ กลุ่มองค์กรเก็บขยะแผ่นดิน ซึ่งถูกขนานนามในวารสารวิชาการระดับนานาชาติว่าเป็นองค์การคลั่งเจ้า ฟาสซิสต์และได้รับการสนับสนุนจากรัฐ  กล่าวหานักศึกษาว่าเป็นพวกล้มเจ้า กบฏ คนทรยศและขยะ  นอกจากนี้เกิดเหตุทำร้ายร่างกายผู้ประท้วงโดยมวลชนฝ่ายตรงข้าม วันที่ 16 กันยายน ศาลรัฐธรรมนูญรับวินิจฉัยกรณีปราศรัยข้อเรียกร้องปฏิรูปสถาบันพระมหากษัตริย์ในวันที่ 10 สิงหาคมในข้อหาล้มล้างการปกครอง
หลังจากการเข้าร่วมการชุมนุมของนักเรียนมัธยม ศูนย์ทนายความเพื่อสิทธิมนุษยชนรายงานว่ามีกรณีการคุกคามนักเรียนอย่างน้อย 103 กรณี การดูหมิ่นผู้ประท้วงนักเรียนหญิงบางคนไปไกลถึงขั้นว่าสมควรถูกข่มขืนกระทำชำเรา ต่อมาในเดือนกันยายน ทวิตเตอร์กลุ่มนักเรียนเลวโพสต์ว่าสมาชิกกลุ่มบางส่วนได้รับผลกระทบทั้งในด้านความสัมพันธ์ในครอบครัวและเศรษฐกิจจากการเข้าร่วมการชุมนุม
บางคนและกลุ่มค้านยุทธวิธีของผู้ประท้วง เช่น รองศาสตราจารย์ ว่าที่ร้อยตรี เจษฎา เด่นดวงบริพันธ์ หรือเพจโปลิศไทยแลนด์ ประณามการสาดสีใส่เจ้าหน้าที่ตำรวจของผู้ประท้วง โดยกล่าวว่าเป็น "ความรุนแรง" ต่อมา สุกิจ อัถโถปกรณ์ แถลงว่ารับไม่ได้กับภาษาหยาบคายที่แกนนำผู้ชุมนุมใช้
ตำรวจและกลุ่มฝ่ายขวาส่วนหนึ่งรังควานธนาธรและอดีตสมาชิกพรรคอนาคตใหม่เพราะถูกกล่าวหาว่าสนับสนุนการประท้วง สื่อหลายสำนักพยายามลงข่าวให้เข้าใจว่าฝ่ายผู้ชุมนุมพยายามก่อให้เกิดความรุนแรงก่อน
แม้นายกรัฐมนตรีและผู้บัญชาการทหารบกประกาศว่าจะไม่รัฐประหาร แต่สนธิ ลิ้มทองกุล อดีตแกนนำกลุ่มพันธมิตรประชาชนเพื่อประชาธิปไตย เรียกร้องให้กองทัพเข้ารักษาความสงบอีกครั้ง เช่นเดียวกับกลุ่ม คปส.
สื่อฝ่ายขวาหลายสำนักตีข่าวการนัดหมายชุมนุมในวันที่ 7 สิงหาคม 2564 โดยไปเชื่อมโยงกับวันเสียงปืนแตก การล้มล้างสถาบันพระมหากษัตริย์และการปฏิวัติฝรั่งเศส
การรายงานของสื่อ
หนังสือพิมพ์ บางกอกโพสต์ ลงแก้ไขข่าวว่าในหนังสือพิมพ์ฉบับวันที่ 18 ตุลาคม 2563 รายงานผิดว่าผู้ประท้วงรบกวนระบบขนส่งมวลชนในกรุงเทพมหานคร แต่แท้จริงแล้ว กอร.ฉ. สั่งปิดรถไฟฟ้า
ในเดือนพฤศจิกายนมีสื่ออีก 3 สำนักที่นำเสนอข่าวผิดจากข้อเท็จจริง ทำให้เกิดกระแสต่อต้านจากฝั่งราษฎร ได้แก่ ช่องวัน 31 ที่อ้างว่ามีการย้ายรถตำรวจจึงทำให้เกิดเหตุการณ์ใช้รถฉีดน้ำแรงดันสูงขึ้น, อมรินทร์ทีวี ที่พาดหัวใส่ร้ายราษฎรว่าทำร้ายกลุ่มเสื้อเหลือง และ ไทยรัฐทีวี ที่ด่วนสรุปว่าเหตุความวุ่นวายเกิดจากนักเรียนอาชีวะทะเลาะกันเอง
ส่วนการรายงานของสื่อต่างประเทศ สำนักข่าวรอยเตอส์และไฟแนนเชียลไทมส์ลงข่าวกระแสแฮชแท็ก #RepublicofThailand ทางทวิตเตอร์ในปลายเดือนกันยายน ขณะที่เดือนตุลาคมสัญญาณจากซีเอ็นเอ็น, บีบีซี เวิลด์นิวส์, อัลญะซีเราะฮ์อิงกลิช, เอ็นเอชเคเวิลด์ และสำนักข่าวต่างประเทศอื่นที่นำเสนอการชุมนุมในประเทศไทยถูกห้ามออกอากาศทางทรูวิชั่นส์และแอปพลิเคชันทรูไอดี 31 ตุลาคม สำนักข่าวเอเอฟพีลงข่าวเพื่อแก้ไขข่าวเท็จที่บิดเบือนคำพูดของรัฐมนตรีว่าการกระทรวงการต่างประเทศว่า พระมหากษัตริย์ไทยมิได้กระทำผิด
สุขาวดี
ตามความเชื่อของศาสนาพุทธนิกายมหายาน สุขาวดี (सुखावती, สุขาวตี) คือพุทธเกษตรของพระอมิตาภพุทธะ ตั้งอยู่ทางทิศตะวันตกของโลก สุขาวดีไม่ใช่นิพพาน แต่เป็นภูมิที่สาวกของพระอมิตาภะใช้ปฏิบัติธรรมต่อหลังจากสิ้นชีวิตบนโลกเพื่อบรรลุนิพพานต่อไป
ความเชื่อ
ส่วนอมิตายุรัธยานสูตรระบุว่าผู้ไปเกิดในแดนสุขาวดีแบ่งออกเป็น 3 ชั้น คือผู้ศรัทธาในมหายาน สาวกยาน และพวกมิจฉาทิฏฐิ แต่ละชั้นยังแบ่งออกเป็น 3 ระดับ จึงรวมทั้งสิ้นมี 9 ระดับ ผู้เกิดในระดับสูงจะใช้เวลาบำเพ็ญบารมีต่ออีกไม่นานก็จะได้บรลุธรรม ส่วนระดับต่ำลงไปก็จะใช้เวลานานขึ้นตามลำดับ โดยชั้นต่ำสุดจะใช้เวลา 12 กัปจึงจะบรรลุธรรม
การตีความ
แต่เดิมนิกายสุขาวดีถือว่าสุขาวดีเป็นพุทธเกษตรที่ดำรงอยู่จริง ๆ ทางกายภาพ และมีลักษณะดังที่พระสูตรได้อธิบายไว้ ต่อมามีการผสมผสานความเชื่อของนิกายนี้เข้ากับนิกายเซน ทำให้แนวคิดสุขาวดีถูกอธิบายในเชิงธรรมาธิษฐาน ว่าแท้จริงแล้วสุขาวดีเป็นเพียงแดนที่ถูกสมมติขึ้น เพื่อเป็นอุบายให้พุทธศาสนิกชนใช้เป็นเครื่องยึดเหนี่ยวจิตใจว่าการหลุดพ้นจากทุกข์ไม่ใช่เรื่องยากลำบากเกินไป การระลึกถึงพระอมิตาภะและพระโพธิสัตว์ต่าง ๆ ในสุขาวดีก็เพื่อเป็นอุบายให้นักปฏิบัติปล่อยวางความยึดมั่นถือมั่นในตัวตนของตน พระอมิตาภะแท้จริงหมายถึงธรรมชาติพุทธะที่มีอยู่ในตัวคนทุกคนอยู่แล้ว การระลึกถึงพระอมิตาภะก็เพื่อน้อมนำจิตของผู้นั้นให้กลับก้าวไปสู่ความเป็นพุทธะต่อไป และแดนบริสุทธิ์สุขาวดีถูกตีความใหม่เป็นภาวะที่จิตที่บริสุทธิ์ที่มีอยู่แล้วในจิตของสรรพสัตว์ทั้งหลาย การปฏิบัติต่าง ๆ จึงทำเพื่อน้อมจิตให้กลับไปสู่สภาพบริสุทธิ์ดั้งเดิม การสวดพระนามพระอมิตาภะกลายเป็นการปฏิบัติสมาธิรูปแบบหนึ่ง ซึ่งต้องปฏิบัติควบคู่ไปกับการรักษาศีลและศึกษาพระธรรม
ลัทธิอนุตตรธรรม
ลัทธิอนุตตรธรรมมีความเชื่อเกี่ยวกับสุขาวดีต่างจากพระพุทธศาสนา ในพระโอวาทพระอนุตตรธรรมมารดาสิบบัญญัติ (皇母訓子十誡) ซึ่งเป็นคัมภีร์เล่มหนึ่งของลัทธิอนุตตรธรรมระบุว่าสุขาวดีคือนิพพาน เรียกอีกอย่างว่าอนุตตรภูมิ (理天 หลี่เทียน) เป็นที่ประทับของพระแม่องค์ธรรม พระเจ้าผู้สร้างสรรพสิ่ง และให้กำเนิดจิตจำนวน 9,600,000,000 ดวง สุขาวดีจึงเป็นต้นกำเนิดของเวไนยสัตว์ทั้งหลาย พระแม่และดวงจิตทั้งหมดได้เสวยสุขร่วมกันบนสุขาวดีเป็นเวลานาน จนเมื่อพระแม่สร้างโลกขึ้นจึงส่งดวงจิตทั้งหมดลงมาเกิดบนโลก เพื่อใหช่วยกันพัฒนาโลกให้เจริญขึ้น แต่สรรพสัตว์กลับหลงลืมธรรมชาติบริสุทธิ์ดั้งเดิมของตน จึงต้องเวียนว่ายตายเกิดต่อไปและไม่สามารถกลับสู่สุขาวดีได้ พระแม่องค์ธรรมจึงต้องส่งพระพุทธเจ้า พระโพธิสัตว์ และเซียนทั้งหลาย ลงมาชี้แนะมนุษย์และนำพาเวไนยสัตว์กลับสู่นิพพานคือสุขาวดีซึ่งเป็นบ้านเดิมต่อไป
ศูนย์กีฬาโอลิมปิกซีอาน
ศูนย์กีฬาโอลิมปิกซีอาน (Xi'an Olympic Sports Center) เป็นศูนย์กีฬาที่มีสนามกีฬาอเนกประสงค์ โรงยิม และศูนย์กีฬาทางน้ำ ตั้งอยู่ในเมืองซีอาน มณฑลฉ่านซี ประเทศจีน
ไนกี้
ไนกี้ อาจหมายถึง
สุวิช จันทประดิษฐ์
พลเอก พลเรือเอก พลอากาศเอก สุวิช จันทประดิษฐ์ อดีตปลัดกระทรวงกลาโหม ดำรงตำแหน่งตั้งแต่ พ.ศ. 2535 – พ.ศ. 2537 เดิมเคยรับราชการในกองทัพอากาศ เป็นผู้ช่วยทูตทหารอากาศไทยประจำกัวลาลัมเปอร์ ประเทศมาเลเซีย และ เคยเป็นผู้บัญชาการโรงเรียนนายเรืออากาศ เคยเป็นอดีตราชองครักษ์พิเศษ ต่อมา เป็นผู้บัญชาการสถาบันวิชาทหารอากาศชั้นสูง
ประวัติ
พลอากาศเอก สุวิช จันทประดิษฐ์ เกิดที่ กรุงเทพมหานคร เมื่อวันที่ 20 มิถุนายน พ.ศ. 2477 เป็นบุตรของนายไพโรจน์ กับนางผ่องศรี เริ่มเรียนหนังสือที่โรงเรียนลำเนาพิทยาคม ต่อมาได้เข้าเรียนที่โรงเรียนประจำจังหวัดปราจีนบุรี จนจบ ม.2 หลังสงครามโลกครั้งที่ 2 บิดาได้ส่งมาเรียนหนังสือที่กรุงเทพฯ ที่โรงเรียนอัสสัมชัญบางรัก จนกระทั่งจบ ม.8 สายวิทยาศาสตร์ ต่อมา พ.ศ. 2496 กองทัพอากาศได้เปิดโรงเรียนนายเรืออากาศเป็นปีแรก สุวิชสอบได้ลำดับที่ 3 จึงได้รับหมายเลขประจำตัว 3 ในระหว่างเป็นนักเรียนนายเรืออากาศ ได้เล่นรักบี้ให้กับโรงเรียนอยู่ 2-3 ปี เมื่อขึ้น ปี 5 ได้ไปเป็นศิษย์การบินอยู่ที่โรงเรียนการบินจังหวัดนครราชสีมา 1 ปี จนจบเป็นนายทหารสัญญาบัตรเมื่อ 1 มกราคม พ.ศ. 2501
สุวิช สมรสเมื่อ 9 มีนาคม พ.ศ. 2506 ภริยาชื่อ เพ็ญพรรณ จันทประดิษฐ์ มีบุตรทั้งหมด 4 คน ชาย 3 หญิง 1 ทิฆัมพร จันทประดิษฐ์ เจน จันทประดิษฐ์ พอใจ จันทประดิษฐ์ และวิศรุต จันทประดิษฐ์
การทำงาน
พล.อ.อ.สุวิช รับราชการในกองทัพอากาศ มีโอกาสไปต่างประเทศหลายครั้งและไปเรียนหลักสูตรครูการบินเครื่องวัด ประกอบการบิน ที่สหรัฐอเมริกาเป็นเวลา 7 เดือน (พ.ศ. 2508-09) อยู่หน่วยการบินลำเลียงของสหประชาชาติ ในกรณีสงครามเกาหลี หน่วยอยู่ที่ ตาชิกาวา ญี่ปุ่น และเคยไปราชการสงคราม 2 ครั้ง พ.ศ. 2512 เป็นทหารรับจ้าง ทำการบินรบอยู่ในประเทศลาว 1 ปี กรณีสงครามเวียดนาม
สุวิช ได้รับการแต่งตั้งเป็นผู้ช่วยทูตทหารอากาศ ณ กัวลาลัมเปอร์ ประเทศมาเลเซีย ในระหว่างปี พ.ศ. 2524 ถึงปี พ.ศ. 2527 ต่อมาได้รับแต่งตั้งเป็นผู้บัญชาการโรงเรียนนายเรืออากาศ และเป็นผู้บัญชาการสถาบันวิชาทหารอากาศชั้นสูง จากนั้นก็ได้รับโปรดเกล้าฯ เป็นผู้ช่วยบัญชาการทหารอากาศ เป็นรองปลัดกระทรวงกลาโหม ในปี พ.ศ. 2532 และเป็นปลัดกระทรวงกลาโหม ในปี พ.ศ. 2535
เรย์-แบน
เรย์-แบน (Ray-Ban) เป็นแบรนด์แว่นตากันแดดและแว่นตาสุดหรูที่สร้างขึ้นในปี ค.ศ. 1936 โดย บอชแอนด์ลอมบ์ แบรนด์นี้มีแว่นกันแดดที่มีชื่อเสียงในรุ่น เวย์เฟเรอร์ และ เอวิเอเตอร์ ในปี ค.ศ. 1999 บอชแอนด์ลอมบ์ได้ขายแบรนด์ให้กับ ลักซอตติกากรุ้ป ซึ่งเป็นกลุ่มบริษัทแว่นตาของอิตาลีด้วยมูลค่าตามรายงาน 640 ล้านเหรียญสหรัฐ
จิกมี ทินเลย์
เลียนโป จิกมี โยวเซอ ทินเลย์ (འཇིགས་མེད་འོད་ཟེར་འཕྲིན་ལས་, ไวลี: 'Jigs-med 'Od-zer 'Phrin-las; เกิดวันที่ 9 กันยายน ค.ศ. 1952) เป็นนักการเมืองชาวภูฏานที่ดำรงตำแหน่งนายกรัฐมนตรี 2 สมัย และอดีตรัฐมนตรีว่าการกระทรวงการต่างประเทศของภูฏาน ปัจจุบันเป็นหัวหน้าพรรคสหภูฏาน (Druk Phuensum Tshogpa - DPP, Bhutan United Party) ซึ่งชนะการเลือกตั้ง ได้เสียงข้างมากในสภา 44 ที่นั่ง จากทั้งหมด 47 ที่นั่ง ในการเลือกตั้งครั้งแรกของภูฏาน
จิกมี ทินเลย์ สำเร็จการศึกษาระดับปริญญาโทสาขารัฐประศาสนศาสตร์ จากมหาวิทยาลัยเพนซิลเวเนีย สหรัฐอเมริกา
สหราชอาณาจักรโปแลนด์-ลิทัวเนีย
สหราชอาณาจักรโปแลนด์-ลิทัวเนีย หรือ สหภาพโปแลนด์-ลิทัวเนีย (United Kingdom of Poland and Lithuania หรือ Polish–Lithuanian union, Unia polsko-litewska) หมายถึงพระราชบัญญัติต่างๆ ในการสร้างสัมพันธไมตรีระหว่างราชอาณาจักรโปแลนด์ และ แกรนด์ดัชชีลิทัวเนียที่มีอายุอยู่ชั่วระยะหนึ่งและนำไปสู่การก่อตั้งเครือจักรภพโปแลนด์-ลิทัวเนีย—"สาธารณรัฐแห่งสองชาติ"—ในปี ค.ศ. 1569 และต่อมาสหภาพที่มีอายุอันสั้นในปี ค.ศ. 1791
พระราชบัญญัติที่เกี่ยวข้องกับกระบวนการรวมตัวเป็นสหราชอาณาจักรระหว่างโปแลนด์และลิทัวเนียก็ได้แก่:
ราชสีห์กับหนู
ราชสีห์กับหนู เป็นซิงเกิลของธีรภัค มณีโชติ feat. สิงโต นำโชค ในปี พ.ศ. 2559 สังกัดค่ายเพลงมิวสิกมูฟเรคคอร์ดส‎ ในเครือมิวสิกมูฟเอนเตอร์เทนเมนต์ ประพันธ์คำร้อง-แต่งทำนองและเรียบเรียงโดย ธีรภัค มณีโชติ เพลงนี้ออกจำหน่ายในวันที่ 7 กรกฎาคม พ.ศ. 2559
เพลงนี้เป็นเพลงที่ 2 ในโปรเจคท์ Simple man by Ten Teerapak โปรเจคท์ของโปรดิวเซอร์ มือทองเต็น ธีรภัค มณีโชติ ที่ได้ชวน "สิงโต นำโชค" มาเป็นคนถ่ายทอด
โดยเพลงนี้นั้นเป็นเพลงรักที่พูดถึง เพลย์บอยคนหนึ่งที่เหมือนราชสีห์ ที่มาตกหลุมรักกับสาวน่ารักที่เหมือนหนู เป็นการนำนิทานอิสปชื่อดัง มาดัดแปลงเนื้อหาให้เป็นเพลงรักที่ไม่เหมือนใครเลย
การตอบรับ
เพลง ราชสีห์กับหนู ได้อันดับสูงสุด 47 จากการจัดอันดับของอีเอฟเอ็ม ในชาร์ตของ อีเอฟเอ็ม ชาร์ต 94 ท็อป แอร์เพลย์ ประจำวันที่ 16 กรกฎาคม พ.ศ. 2559 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ประเทศแอลเบเนียในโอลิมปิกฤดูร้อน 2016
ประเทศแอลเบเนีย เข้าร่วมแข่งขันกีฬาโอลิมปิกฤดูร้อน ครั้งที่ 31 ค.ศ. 2016 (พ.ศ. 2559) ที่กรุงรีโอเดจาเนโร ประเทศบราซิล ระหว่างวันที่ 5-21 สิงหาคม พ.ศ. 2559 คณะกรรมการโอลิมปิกแห่งชาติแอลเบเนียเป็นผู้ทำหน้าที่ในการส่งนักกีฬาเข้าร่วมแข่งขันจำนวน 6 คน ใน 3 ชนิดกีฬา ผลการแข่งขันครั้งนี้ประเทศแอลเบเนียไม่ได้รับเหรียญรางวัล
กรีฑา
นักกีฬากรีฑาจากประเทศแอลเบเนียที่ได้รับโควตามีดังนี้
ว่ายน้ำ
นักกีฬาว่ายน้ำจากประเทศแอลเบเนียที่ได้รับโควตามีดังนี้
ยกน้ำหนัก
ผลการแข่งขันดังนี้ :
ทองแท้
ทองแท้ สุนัขทรงเลี้ยงในพระบาทสมเด็จพระปรมินทรมหาภูมิพลอดุลยเดช เป็นสุนัขตัวผู้ พันธุ์บาเซนจิ (Basenji) ที่ นายสัตวแพทย์ นพฤกษ์ จันทิก นายสัตวแพทย์ประจำโรงพยาบาลสัตว์ มหาวิทยาลัยเกษตรศาสตร์ ผู้ร่วมดูแลสุนัขทรงเลี้ยง ไปพบที่ประเทศเยอรมนี และนำมาทูลเกล้าฯ ถวาย และได้รับพระราชทานชื่อว่า คุณทองแท้
คุณทองแท้ เข้าถวายตัวเมื่อ พ.ศ. 2542 ขณะอายุได้ 8 เดือน ซึ่งเป็นสุนัขที่โตแล้ว จึงค่อนข้างเป็นสุนัขขี้ตื่น เวลาพระบาทสมเด็จพระปรมินทรมหาภูมิพลอดุลยเดชทรงเรียกให้เข้าเฝ้าก็จะตื่นกลัวมาก ชอบหลบเข้าไปมุดอยู่ตามใต้โต๊ะ ใต้เก้าอี้ จนพระบาทสมเด็จพระปรมินทรมหาภูมิพลอดุลยเดชทรงมีรับสั่งว่า ตอนนี้เปลี่ยนชื่อแล้ว จากคุณทองแท้เป็นคุณไอ้มุด
คุณทองแท้ ได้เป็นคู่ของคุณทองกวาว และคุณทองแดง สุนัขทรงเลี้ยงแต่เดิมของพระบาทสมเด็จพระปรมินทรมหาภูมิพลอดุลยเดช มีลูกสุนัขจำนวน 2 ครอก คือ
ชีวจิต
ชีวจิต เป็นแนวคิดในการดูแลสุขภาพแบบหนึ่งในประเทศไทย ผู้ริเริ่มและเผยแพร่แนวคิด ชีวจิตคือ ดร. สาทิส อินทรกำแหง ซึ่งคำว่า "ชีว" หมายถึงร่างกาย และคำว่า "จิต" หมายถึงใจ ซึ่งทั้งกายและใจ ต่างมีผลซึ่งกันและกัน และไม่อาจแยกออกจากกันได้ สิ่งที่สำคัญในแนวคิดของชีวจิตคือ "ภูมิชีวิต"(immune system)
LIFEMIND คือชีวจิต
เพลงไทย
เพลงไทย หมายถึง เพลงที่มีทำนองเป็นเอกลักษณ์แบบไทย การบรรเลง การขับร้องที่เป็นแบบไทย และแต่งตามหลักของดนตรีไทย เพลงไทยที่ได้ยินกันอยู่มีทั้ง เพลงร้อง เพลงบรรเลง เป็นเพลงสั้นบ้าง ยาวบ้าง เป็นชุดบ้าง ช้าบ้าง เร็วบ้าง สำเนียงแปลก ๆ บ้าง ชื่อแปลก ๆ บ้าง เพลงไทยต่าง ๆ ที่บรรเลงกัน แบ่งออกได้เป็น 2 ประเภท คือ
2.เพลงขับร้อง คือ เพลงที่มีการขับร้องและมีดนตรีบรรเลงประกอบไปด้วย ในภาษานักดนตรีเรียกเพลงขับร้องว่า "เพลงรับร้อง" เพราะใช้ดนตรีรับการขับร้อง หรือ "การร้องส่ง" ก็เรียกกัน เพราะร้องแล้วส่งให้ดนตรีรับ เพลงประเภทนี้ ได้แก่ เพลงเถา เพลงดับ เพลงเกล็ด และเพลงเบ็ดเตล็ด
ประเภทของเพลงไทย
1.เพลงบรรเลง แบ่งเป็น 2.เพลงขับร้อง แบ่งเป็น
ประทีป อึ้งทรงธรรม ฮาตะ
ประทีปสมรสกับทัตซึยะ ฮาตะ นักสังคมสงเคราะห์ชาวญี่ปุ่น มีบุตรชายด้วยกันสองคนคือ
แอฟริกาคัพออฟเนชันส์ 2019
การแข่งขัน แอฟริกาคัพออฟเนชันส์ 2019 (ชื่อย่อ AFCON 2019 หรือ CAN 2019) เป็นการแข่งขัน แอฟริกาคัพออฟเนชันส์ ครั้งที่ 32 โดยเป็นการแข่งขันชิงถ้วยฟุตบอลชายของแอฟริกาที่จะจัดขึ้นทุกๆ สองปี จัดขึ้นโดย สมาพันธ์ฟุตบอลแห่งแอฟริกา (ซีเอเอฟ) โดย อียิปต์ เป็นเจ้าภาพ. การแข่งขันส่วนใหญ่จะจัดขึ้นในช่วงเดือนมิถุนายนถึงกรกฎาคม ค.ศ. 2019.
ทีมที่ผ่านเข้ารอบ
ทีมด้านล่างนี้ได้ผ่านเข้ารอบสุดท้ายสำหรับการแข่งขัน:
รอบแบ่งกลุ่ม
ทีมชนะเลิศและรองชนะเลิศของแต่ละกลุ่มจะได้ผ่านเข้าสู่รอบก่อนรองชนะเลิศ
เพลงชาติโอมาน
"อัสซะลามุสซุลฏอนี" (السلام السلطاني; ) เป็นเพลงชาติของประเทศโอมาน เดิมทีบทเพลงนี้อุทิศแด่กอบูส บิน ซะอีด อัสซะอีด (1940–2020) อดีตสุลต่านโอมาน
ประวัติ
"อัสซะลามุสซุลฏอนี" ประพันธ์โดยนักกวีชื่อ Rashid bin Uzayyiz Al Khusaidi ส่วนทำนองประพันธ์ขึ้นตามคำร้องขอของรัฐบาลมัสกัต โดยเจมส์ เฟรเดอริก มิลส์ ชาวอังกฤษ ในเดือนธันวาคม ค.ศ. 1932
เนื้อร้องก่อนหน้า (รัชสมัยกอบูส)
ใน ค.ศ. 2020 สมเด็จพระราชาธิบดีสุลต่านฮัยษัม บิน ฏอริก อัสซะอีดทรงออกพระราชกฤษฎีกาถอดพระนามสุลต่านกอบูส บิน ซะอีด ผู้ปกครองก่อนหน้า ออกจากเพลงชาติ
เนเมียวสีหตู
เนเมียวสีหตู (နေမျိုးစည်သူ, ) นับเป็นผู้ชำนาญการรบแบบจรยุทธที่เก่งกาจที่สุดผู้หนึ่งของพม่า โดยพระเจ้ามังระเห็นถึงความสามารถในด้านนี้ของเขา และเลือกใช้งานเขาเพื่อก่อกวนแนวหลังของต้าชิง ซึ่งเนเมียวสีหตูก็สามารถทำผลงานได้เป็นอย่างดี จนทำให้กองทัพต้าชิงต้องลำบากทุกครั้งที่เจอเขา เนเมียวสีหตูนับเป็นอีกหนึ่งหัวใจสำคัญที่อยู่เบื้องหลังชัยชนะทุกครั้งของพม่า และทุกความพ่ายของต้าชิงจะต้องมีเขาอยู่ด้วยตลอด
ปกป้องกรุงอังวะ
พระเจ้ามังระได้แต่งตั้งเขาให้เป็นผู้รับศึกกับต้าชิง จากการรุกรานในครั้งที่หนึ่งปี (พ.ศ. 2308–09) และครั้งที่สองระหว่างปี (พ.ศ. 2309–10) ซึ่งเนเมียวสีหตูได้แสดงความสามารถด้านจรยุทธของเขาให้เป็นที่ประจักษ์ สามารถคำนวณเวลาการซุ่มโจมตีได้อย่างแม่นยำ ประกอบความชำนาญในภูมิประเทศ ทำให้การโจมตีในเวลากลางคืนของเขามีประสิทธิภาพ จนกองทัพต้าชิงต้องคอยพะวงหลังทุกครั้งที่เจอเขา อีกทั้งยังสามารถประสานงานกับบาลามินดินได้เป็นอย่างดี ทำให้กองทัพต้าชิงที่บุกมาในครั้งที่หนึ่งและสองนั้นพ่ายแพ้กลับไป
ผู้อยู่เบื้องหลังชัยชนะ
ส่วนในการบุกครั้งที่ 3 และ 4 ของต้าชิงนั้น เขาอยู่ภายใต้สังกัดของอะแซหวุ่นกี้แม่ทัพใหญ่ของพระเจ้ามังระ โดยอะแซหวุ่นกี้มักจะให้เขาทำหน้าที่หาเสบียงฝ่ายตรงข้ามเพื่อทำลาย และหายเข้าป่าซึ่งเป็นการรบแบบที่เขาถนัด เนเมียวสีหตูนับเป็นแม่ทัพฝีมือดีอีกคนของราชวงศ์โก้นบองที่มีบทบาทสำคัญต่อชัยชนะในการศึกทุกครั้งของพม่า
กองกำลังพิเศษแห่งอังวะ
โดยเฉพาะการบุกครั้งที่ 3 ของจีนนั้นสร้างความลำบากให้แก่กองทัพพม่าเป็นอย่างมาก เนื่องจากหมิงรุ่ยเป็นผู้เจนจบในพิชัยสงครามเขาเคลื่อนกองทัพอย่างระมัดระวังตลอดการทำศึก นั้นทำให้แม้แต่อะแซหวุ่นกี้เองก็ยากที่จะใช้กลอุบายเอาชนะเขาได้ ในขณะนั้นเองพระเจ้ามังระได้ตัดสินใจ ส่งกองกำลังพิเศษของพระองค์ออกไปทัพหนึ่ง นำโดยเนเมียวสีหตู, เต็งจามินกองมีจุดประสงค์เพื่อทำสงครามกองโจรกับหมิงรุ่ย ซึ่งทั้ง2 ก็สามารถทำผลงานได้อย่างน่าทึ่ง แม้เขาจะมีกองทัพไม่ถึง1พันนาย แต่ก็สามารถปั่นป่วนกองทัพนับหมื่นของหมิ่งรุ่ยจนไม่สามารถเคลื่อนที่ได้สะดวก อีกทั้งยังสามารถตัดกำลังบำรุงของฝ่ายจีนที่ส่งมากจากแสนหวีได้อย่างมีประสิทธิภาพ จนกองทัพของหมิงรุ่ยที่บุกลึกเข้ามาเริ่มอดอาหาร นั้นทำให้ผลของสงครามเริ่มเปลี่ยนไป ชื่อเสียงของเนเมียวสีหตู, เตงจามินกอง และพระเจ้ามังระที่พลิกสถานการณ์ให้ฝ่ายอังวะในครั้งนั้นจึงเป็นที่เลื่องลือขึ้นมา ก่อนที่อะแซหวุ่นกี้และพระเจ้ามังระจะรวมกำลังกันเผด็จศึกต้าชิงได้อย่างเด็ดขาดในยุทธการเมเมียว
ทอมัส เกนส์เบรอ
ทอมัส เกนส์เบรอ (ภาษาอังกฤษ: Thomas Gainsborough) (14 พฤษภาคม ค.ศ. 1727 - 2 กรกฎาคม ค.ศ. 1788) เป็นจิตรกรชาวอังกฤษในคริสต์ศตวรรษที่ 18 ผู้มีความเชี่ยวชาญทางการเขียนภาพเขียนสีน้ำมัน และจิตรกรรมภูมิทัศน์
ซัฟโฟล์ค
ทอมัส เกนส์เบรอเกิดเมื่อวันที่ 14 พฤษภาคม ค.ศ. 1727 ที่เมืองซัดบรีในซัฟโฟล์คในอังกฤษ และเสียชีวิตเมื่อวันที่ 2 กรกฎาคม ค.ศ. 1788 บิดาของเกนส์เบรอเป็นช่างทอผ้าที่มีธุรกิจเกี่ยวกับขนแกะ เมื่ออายุได้สิบสามปีเกนส์เบรอก็เขียนภาพวาดเส้นด้วยดินสอที่ทำให้บิดาประทับใจจนส่งไปเรียนศิลปะที่ลอนดอนในปี ค.ศ. 1740 เกนส์เบรอเริ่มการฝึกกับช่างแกะภาพพิมพ์ฮิวเบิร์ต เกรฟล็อต (Hubert Gravelot) แต่ต่อมามีส่วนเกี่ยวข้องกับวิลเลียม โฮการ์ธ (William Hogarth) และโรงเรียนของโฮการ์ธ ผู้ที่เกนส์เบรอนับถือคนหนึ่งคือฟรานซิส เฮย์แมน (Francis Hayman) ในช่วงนั้นเกนส์เบรอช่วยตกแต่งมูลนิธิโรงเลี้ยงเด็กทอมัส โครัม (Thomas Coram Foundation for Children) และกล่องอาหารค่ำที่ สวนว็อกซฮอลล์ (Vauxhall Gardens)
ในคริสต์ทศวรรษ 1740 เกนส์เบรอแต่งงานกับมาร์กาเร็ต เบอรร์ ลูกสาวนอกสมรสของเฮนรี สคูดามอร์ ดยุคแห่งโบฟอร์ตที่ 3 (Henry Scudamore, 3rd Duke of Beaufort) ผู้ให้ค่าใช้จ่ายแก่คู่สมรส £200 ต่อปี งานของเกนส์เบรอช่วงนั้นส่วนใหญ่เป็นจิตรกรรมภูมิทัศน์ยังขายไม่ค่อยได้ เกนส์เบรอกลับไปซัดบรีในปี ค.ศ. 1748-ค.ศ. 1749 และเริ่มตั้งใจเขียนภาพเหมือน
ในปี ค.ศ. 1752 เกนส์เบรอและครอบครัวซึ่งขณะนั้นมีลูกสาวสองคนย้ายไปอิพสวิค เกนส์เบรอเริ่มได้รับสัญญาจ้างวาดภาพเหมือนแต่ลูกค้าส่วนใหญ่เป็นพ่อค้าและผู้ดีท้องถิ่น เกนส์เบรอต้องขอยืมเงินใช้
สมุดภาพ
1727 1788
สุลต่านเฒ่า
สุลต่านเฒ่า (Der alte Sultan) คือเทพนิยายเยอรมันเรื่องหนึ่งรวบรวมโดยพี่น้องตระกูลกริมม์ นิทานเบอร์ 48
บทสรุป
สุนัขของชาวนาตัวหนึ่ง มีนามว่าสุลต่าน ได้แก่เฒ่า และวันหนึ่ง ชาวนาบอกภรรยาเขาว่า เขาจะยิงสุลต่านทิ้งเสีย สุลต่านได้ยิน  หมาป่าบอกสุนัขตัวนี้ว่า ชาวนาและภรรยาจะให้ลูกของพวกเขามาเปลี่ยนหญ้าวันต่อไป และหมาป่าวางแผนว่าจะลักพาตัวเด็กไป  สุลต่านต้องวางมาดว่าจะไล่จับหมาป่า และนำเด็กกลับมา  ชาวนาและภรรยาจึงจะไม่ฆ่าสุลต่านซะ แผนการของหมาป่าประสบความสำเร็จ และชาวนาปลื้มมากที่เขาให้ภรรยาทำซุปขนมปังให้สุลต่าน เพราะสุนัขนี้ไม่มีฟันเคี้ยวไม่ได้ หมาป่าบอกให้สุลต่านให้มองข้ามการขโมยแกะของหมาป่า สุลต่านไม่ยอม เมื่อหมาป่าลองขโมยอีก สุลต่านเห่าส่งเสียง  หมาป่าท้าทายสุนัขนี้ และกลับมากับหมูป่าสำหรับครั้งที่สอง  สุลต่านก็หาได้แค่แมวสามขาตัวหนึ่งเท่านั้น  แต่หมาป่าและหมูป่าเข้าใจผิดคิดว่าแมวน่ากลัว เลยพวกเขาไปแอบซ่อนตัว  พวกเขาทั้งสองอับอายที่โดนค้นพบด้วยความกลัว จึงตกลงเป็นมิตรสหาย
ยอดขุนพล ศิษย์ไตรภูมิ
ยอดขุนพล ศิษย์ไตรภูมิ﻿ เป็นนักมวยไทยจากจังหวัดร้อยเอ็ด เจ้าของฉายา "พรานศอกร้อยเข็ม" ผู้เป็นแชมป์รุ่นแบนตัมเวท ทั้งสนามมวยราชดำเนินและสนามมวยเวทีลุมพินี
ประวัติ
เว็บไซต์ข่าวสด ให้การกล่าวขวัญถึงการใช้ศอกของยอดขุนพล ศิษย์ไตรภูมิ กับไกรสุวิทย์ ศูนย์กีฬาหนองกี่ ผู้เป็นแชมป์แห่งสนามมวยราชดำเนิน โดยยกย่องยอดขุนพล ให้เป็นพรานศอกระดับตำนาน
ทั้งนี้ ยอดขุนพล ศิษย์ไตรภูมิ เคยเป็นฝ่ายแพ้อนันตศักดิ์ พันธ์ยุทธภูมิ (เจ้าของฉายา ศอกขวาน)
โรเจอร์ คามาจอร์จ
โรเจอร์ กามาจอร์จ (Roger Gamayot) นักมวยสากลชาวฟิลิปปินส์ เกิดเมื่อ 13 ธันวาคม พ.ศ. 2510 ที่เมือง Cagayan de Oro ประเทศฟิลิปปินส์ สถิติการชก 60 ครั้ง ชนะ 33 (น็อค 3) เสมอ 3 แพ้ 23
ประวัติ
คามาจอร์จขึ้นชกมวยสากลครั้งแรกเมื่อ 11 พฤษภาคม พ.ศ. 2528 ชนะคะแนน โทนี เด ลาครูซ การชกของเขาในช่วงแรกชกแพ้และเสมอบ่อยครั้ง จนตั้งแต่ พ.ศ. 2529 เป็นต้นมาจึงชกชนะเป็นส่วนใหญ่ เคยชกชนะคะแนน เนลสัน พูริสมา จน 27 กรกฎาคม พ.ศ. 2530 จึงได้เดินทางมาชิงแชมป์เงารุ่นสตรอเวท WBC ในไทย แต่ทำได้เพียงแพ้น้ฮค อัศวิน ศ.ดุสิต ยก 2 จากนั้น คามาจอร์จยังคงขึ้นชกอย่างต่อเนื่องที่ฟิลิปปินส์ เคยชกชนะคะแนน เรย์ ลีกัส อัลฟอง นาวายา รูดี้ อีดาโน่ และเคยมาชกนอกรอบกับสงคราม ป.เปาอินทร์เมื่อ พ.ศ. 2536 ปรากฏว่าคามาจอร์จแพ้น็อคไปแค่ยก 2 และได้ขึ้นชิงแชมป์เงารุ่นฟลายเวท WBC ที่ว่างเมื่อ 16 กุมภาพันธ์ พ.ศ. 2537 แพ้น็อค จ้าวสิงห์ทอง นครหลวงโปรโมชัน ยก 2 ไม่ได้แชมป์ หลังจากนั้น คามาจอร์จยังมีโอกาสได้ชิงแชมป์อีก 2 ครั้งคือ ชิงแชมป์ OPBF รุ่นไลท์ฟลายเวทเมื่อ 1 กรกฎาคม พ.ศ. 2537 แพ้น็อค ชาง ยังซุน ยก 1 และชิงแชมป์เงารุ่นฟลายเวท WBC เมื่อ 20 ธันวาคม พ.ศ. 2537 แพ้คะแนน แอบดี้ โปฮันที่ อินโดนีเซีย หลังจากชกแพ้โปฮันแล้ว คามาจอร์จชกแพ้ตลอด รวมทั้งมาชกแพ้คะแนน เอกวิทย์ สิงห์ชัชวาลย์ในไทยเมื่อ พ.ศ. 2538 ด้วย หลังจากที่คามาจอร์จชกแพ้คะแนน เซลโซ่ แดงก๊อดเมื่อ 30 ธันวาคม พ.ศ. 2538 แล้ว คามาจอร์จก็แขวนนวมไป
ลาดิสลาโอ บัซเกซ
ลาดิสลาโอ บัซเกซ (Ladislao Vazquez) นักมวยสากลชาวเม็กซิโก เกิดเมื่อ 22 มิถุนายน พ.ศ. 2509 ที่ เม็กซิโก ซิตี ประเทศเม็กซิโก สถิติการชก 52 ครั้ง ชนะ 32 (น็อค 14) เสมอ 2 แพ้ 18
เทศบาลเมืองเพชรบูรณ์
เพชรบูรณ์ เป็นเทศบาลเมืองในอำเภอเมืองเพชรบูรณ์ จังหวัดเพชรบูรณ์ และเป็นศูนย์กลางของจังหวัด มีประชากรในปี พ.ศ. 2560 จำนวน 21,629 คน เทศบาลเมืองเพชรบูรณ์ได้รับพระราชกฤษฎีกา จัดตั้งเป็นเทศบาลขึ้น เมื่อวันที่ 11 มีนาคม พ.ศ. 2479
สภาพทั่วไป
สภาพพื้นที่โดยทั่วไปของเมืองเพชรบูรณ์เป็นที่ราบลุ่ม มีแม่น้ำป่าสักไหลผ่านกลาง ประชาชนตั้งอาคารบ้านเรือนอยู่ตลอดสองฝั่งแม่น้ำ ตลอดแนวเขตเทศบาล พื้นที่ในตัวเมืองส่วนใหญ่เป็นที่ตั้งของร้านค้าและอาคารพาณิชย์ ส่วนพื้นที่รอบนอกใช้ในด้านการเกษตรกรรม ได้แก่ ข้าว ถั่ว ข้าวโพด ยาสูบ และพืชผักสวนครัว ซึ่งเป็นผลผลิตที่สำคัญ
ที่ตั้งและอาณาเขต
เทศบาลเมืองเพชรบูรณ์ มีพื้นที่เทศบาลครอบคลุมตำบลในเมืองทั้งตำบล ซึ่งเป็นตำบลที่ถูกล้อมรอบด้วยตำบลสะเดียง อำเภอเมืองเพชรบูรณ์ จังหวัดเพชรบูรณ์ ห่างจากกรุงเทพมหานคร 346 กิโลเมตร มีพื้นที่ 8.6 ตารางกิโลเมตร
การขนส่ง
เมืองเพชรบูรณ์ใช้การขนส่งทางถนนเป็นหลัก โดยถนนสายหลักที่ตัดผ่านตัวเมือง ได้แก่ ทางหลวงแผ่นดินหมายเลข 21 เชื่อมต่อกับอำเภอหล่มสักทางทิศเหนือ และเชื่อมต่อกับอำเภอหนองไผ่ทางทิศใต้ ซึ่งช่วงที่ผ่านเขตเทศบาลจะเรียก ถนนสามัคคีชัย นอกจากนี้ยังมีถนนสายต่าง ๆ เช่น ถนนเพชรบุระ หรือ ถนนสาย ก ผังเมืองรวมเมืองเพชรบูรณ์ ซึ่งเป็นทางหลวงชนบท พช.6046 มีลักษณะเส้นทางล้อมรอบตัวเมือง, ถนนเพชรเจริญ เชื่อมต่อจากถนนสามัคคีชัยไปทางทิศตะวันออก, ถนนบุรกรรมโกวิท เชื่อมต่อจากถนนสามัคคีชัยไปทางทิศตะวันตก, ถนนนิกรบำรุง, ถนนพระพุทธบาท, ถนนเทพาพัฒนา, ถนนกลางเมืองพัฒนา เป็นต้น
เอสดี กันดั้ม ศึกตำนานสามก๊ก
เอสดี กันดั้ม ศึกตำนานสามก๊ก (อังกฤษ SD Gundam Sangokuden Brave Battle Warriors) เป็นละครโทรทัศน์ที่สร้างขึ้นในปี ค.ศ. 2010 กล่าวถึงเรื่องราวของวรรณกรรมของ หลอ กว้านจง เรื่อง สามก๊ก นำแสดงโดย ยูกิ คาจิ, ฮิโรกิ ยาสุโมโตะ, มาซายูกิ คาโต้,ซาโตรุ อิโนะอุเอะ ออกอากาศทางช่อง การ์ตูนคลับ ในไทย
แคว้นวอลลูน
แคว้นวอลลูน (Walloon Region; Région wallonne; Wallonische Region; Waals gewest) หรือเรียกอีกอย่างว่า วอลโลเนีย (Wallonia; Wallonie; Wallonien, Wallonie; Wallonië) เป็นเขตการปกครองตามรัฐธรรมนูญของประเทศเบลเยียม (ร่วมกับแคว้นเฟลมิชและแคว้นนครหลวงบรัสเซลส์) มีเนื้อที่ร้อยละ 55 ของเนื้อที่ประเทศ แต่มีประชากรเป็นอันดับที่ 3 แม้ว่าประชากรส่วนใหญ่พูดภาษาฝรั่งเศส แต่แคว้นวอลลูนก็มิได้รวมเข้ากับประชาคมฝรั่งเศสเหมือนในกรณีของแคว้นเฟลมิชซึ่งรวมเป็นหนึ่งเดียวกันกับประชาคมเฟลมิช นอกจากนี้ในแคว้นวอลลูนยังมีประชาคมผู้พูดภาษาเยอรมันซึ่งอยู่ทางทิศตะวันออกและมีสภาแยกดูแลในด้านการศึกษาและวัฒนธรรมโดยเฉพาะ เช่นเดียวกับแคว้นอื่น ๆ แคว้นวอลลูนมีสภาและรัฐบาลดูแลกิจการภายในแคว้น ตามที่กำหนดไว้ในรัฐธรรมนูญ เมืองหลวงของแคว้นคือนามูร์ มีภาษาราชการคือภาษาฝรั่งเศสและภาษาเยอรมัน
ในช่วงการปฏิวัติอุตสาหกรรม แคว้นวอลลูนนั้นเป็นเพียงอันดับสองรองจากสหราชอาณาจักรในด้านอุตสาหกรรมหนัก โดยเฉพาะการถลุงเหล็กและถ่านหิน ซึ่งนำมาซึ่งความมั่งคั่งทางเศรษฐกิจของแคว้น ตั้งแต่สมัยคริสต์ศตวรรษที่ 19 จนถึงช่วงกลางคริสต์ศตวรรษที่ 20 แคว้นวอลลูนถือเป็นส่วนครึ่งหนึ่งที่ร่ำรวยที่สุดของเบลเยียม แต่ตั้งแต่สงครามโลกครั้งที่ 2 ทำให้ความสำคัญของอุตสาหกรรมหนักลดลงอย่างมาก ทำให้แคว้นเฟลมิชก้าวหน้าขึ้นกว่าแคว้นวอลลูนในด้านเศรษฐกิจ ในปัจจุบันแคว้นวอลลูนนั้นมีปัญหาด้านอัตราการว่างงานค่อนข้างสูง และยังมีผลิตภัณฑ์มวลรวมภายในประเทศต่อหัวประชากร (GDP per Capita) ต่ำกว่าแคว้นเฟลมิชอย่างมีนัยสำคัญ เนื่องจากปัญหาความเหลื่อมล้ำทางเศรษฐกิจและภาษาของทั้งสองภูมิภาคหลักของเบลเยียมนั้นได้นำพามาซึ่งปัญหาความขัดแย้งทางการเมืองในระดับประเทศในช่วงทศวรรษที่ผ่านมา
เมืองหลวงของแคว้นวอลลูนตั้งอยู่ที่นามูร์ แต่เขตเมืองที่ใหญ่ที่สุดคือลีแยฌ ส่วนเขตเทศบาลเดียวที่มีประชากรมากที่สุดคือ ชาร์เลอรัว เมืองใหญ่ต่าง ๆ ในแคว้นวอลลูนตั้งอยู่บริเวณลุ่มแม่น้ำซ็องบร์และแม่น้ำเมิซ อันประกอบด้วยจำนวนประชากรทั้งหมดกว่าสองในสามของแคว้น อันเป็นเขตอุตสาหกรรมในอดีตของเบลเยียม ด้านทิศเหนือนั้นเป็นที่ราบลุ่มภาคกลางของเบลเยียมอันมีความอุดมสมบูรณ์และเหมาะสมต่อการทำเกษตรกรรมเช่นเดียวกับแคว้นเฟลมิช ทางทิศตะวันออกเฉียงใต้นั้นเป็นภูมิภาคอาร์แดนซึ่งประกอบด้วยภูเขาสลับอย่างหนาแน่น พรมแดนของแคว้นวอลลูนทางด้านเหนือติดต่อกับแคว้นเฟลมิชและประเทศเนเธอร์แลนด์ ด้านใต้และตะวันตกติดต่อกับประเทศฝรั่งเศส ส่วนด้านตะวันออกติดต่อกับประเทศเยอรมนีและประเทศลักเซมเบิร์ก
เขตการปกครอง
แคว้นวอลลูนนั้นแบ่งการปกครองออกเป็นห้าจังหวัด (province) ได้แก่ วอลลูนบราบันต์, แอโน, ลีแยฌ, ลักเซมเบิร์ก และนามูร์ ตามหมายเลขหนึ่งถึงห้าที่อยู่ในรูปภาพมุมบนขวา โดยแบ่งย่อยการปกครองลงไปเป็นเขต (arrondissement) จำนวน 20 เขต อันประกอบด้วยเทศบาลทั้งหมดถึง 262 แห่ง
เมืองสำคัญที่มีจำนวนประชากรหนาแน่นในแคว้นวอลลูนได้แก่
บุนเดิสลีกา ฤดูกาล 2018–19
บุนเดิสลีกา ฤดูกาล 2018–19 เป็นฤดูกาลที่ 56 ของบุนเดิสลีกา การแข่งขันระดับพรีเมียร์ของฟุตบอลเยอรมัน ซี่งจะเริ่มต้นขึ้นในวันที่ 24 สิงหาคม ค.ศ. 2018 และจะสิ้นสุดฤดูกาลในวันที่ 18 พฤษภาคม ค.ศ. 2018 บาเยิร์นมิวนิก คือทีมที่ชนะเลิศเมื่อฤดูกาลที่แล้ว
ฤดูกาลนี้จะเป็นฤดูกาลแรกที่ใช้วีเออาร์
ทีม
ทั้งหมด 18 ทีมที่เข้าร่วมในฤดูกาล 2018–19 ของบุนเดิสลีกา ณ วันที่ 6 พฤษภาคม ค.ศ. 2018, 16 ทีมได้รับการยืนยันพื้นที่ในลีกเรียบร้อยแล้ว
เพลย์ออฟเลื่อนชั้น-ตกชั้น
เวลาทั้งหมดคือ UTC+2.
นัดที่สอง
''รวมผลสองนัด เสมอ 2–2. อูนิโอนเบอร์ลินชนะด้วยกฏประตูทีมเยือนและได้เลื่อนชั้นสู่บุนเดิสลีกา, ในขณะที่ เฟาเอ็ฟเบ ชตุทท์การ์ท เป็นทีมที่ต้องตกชั้นสู่ ซไวเทอบุนเดิสลีกา.''
แฮท-ทริคส์
5 ผู้เล่นที่ทำคนเดียวห้าประตู
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง
การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร บุคคลหญิง เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
ฟุตบอลชายหาดทีมชาติไทย
ฟุตบอลชายหาดทีมชาติไทย เป็นตัวแทนประเทศไทยในการแข่งขันฟุตบอลชายหาดระหว่างประเทศ ที่อยู่ภายใต้การควบคุมโดยสมาคมฟุตบอลแห่งประเทศไทย ในพระบรมราชูปถัมภ์ ซึ่งเป็นองค์กรกีฬาฟุตบอลในประเทศไทย
ปัจจุบัน ฟุตบอลชายหาดทีมชาติไทยมีนายเศรษฐกรชัย ชื่นตา ทำหน้าที่เป็นหัวหน้าผู้ฝึกสอน
ประวัติ
ใน พ.ศ. 2545 ทีมชาติไทยได้ประสบความสำเร็จด้วยอันดับ 4 จากการแข่งฟุตบอลชายหาดชิงแชมป์โลกที่ประเทศบราซิล โดยเป็นฝ่ายแพ้ในรอบชิงอันดับสามเมื่อครั้งที่พบกับทีมชาติอุรุกวัย ซึ่งทีมชาติไทยได้รับการจัดให้อยู่ในกลุ่ม A เช่นเดียวกับทีมชาติบราซิล และทีมชาติไทยเป็นฝ่ายชนะทีมชาติฝรั่งเศสและทีมชาติสเปนจนสามารถเข้าสู่รอบรองชนะเลิศ และเป็นฝ่ายแพ้ทีมชาติโปรตุเกสด้วยผลการแข่ง 3-2 ประตู
ในการแข่งขันฟุตบอลชายหาดชิงแชมป์โลก พ.ศ. 2548 ทีมชาติไทยได้รับการจัดให้อยู่ในกลุ่มเดียวกันกับบราซิลและสเปนอีกครั้ง แต่ในคราวนี้ยากต่อการผ่านเข้าสู่รอบถัดไป โดยทีมไทยได้อยู่ในอันดับท้ายของกลุ่ม A
พ.ศ. 2555 สมาคมฟุตบอลแห่งประเทศไทย ได้แต่งตั้งให้ กิตติพัฒน์ มีสุวรรณ ได้ดำรงตำแหน่งประธานคณะกรรมาธิการฟุตบอลชายหาด และเขาได้แต่งตั้งให้ อบอลแฟซล์ โคดาแบนเดห์ลู เป็นผู้อำนวยการฝ่ายเทคนิค และ ชาห์แรม ดาแนห์การ์ เป็นหัวหน้าผู้ฝึกสอนในขณะนั้น โดยมีเอเชียนบีชเกมส์ ที่จัดขึ้น ณ ประเทศจีน เป็นเป้าหมายที่ใกล้สุด
ทีมปัจจุบัน
''ข้อมูลอิง พ.ศ. 2565
หัวหน้าผู้ฝึกสอน 🇹🇭 นายเศรษฐกรชัย ชื่นตา
พระเยซูเหลือง (โกแก็ง)
พระเยซูเหลือง (Le Christ jaune; The Yellow Christ) เป็นภาพเขียนสีน้ำมันที่เขียนโดยปอล โกแก็ง จิตรกรชาวฝรั่งเศสในลัทธิประทับใจยุคหลัง ที่ปัจจุบันตั้งแสดงอยู่ที่หอศิลป์ออลไบรต์-นอกซ์
ปอล โกแก็งเขียนภาพ "พระเยซูเหลือง" ระหว่างฤดูใบไม้ร่วงปี ค.ศ. 1889 พร้อมกับภาพ "พระเยซูเขียว" ที่ปงตาแวน ซึ่งถือกันว่าเป็นงานสำคัญของการเขียนของคตินิยมเส้นกั้นสี
โกแก็งไปเที่ยวปงตาแวนครั้งแรกในปี ค.ศ. 1886 และกลับมาอีกครั้งในปี ค.ศ. 1888 และพักอยู่จนเดือนตุลาคมเมื่อกลับไปพบกับฟินเซนต์ ฟัน โคค ที่อาร์ลเป็นเวลาเพียงสองเดือน เมื่อต้นปี ค.ศ. 1889 โกแก็งก็กลับไปปงตาแวนอีกครั้งและพักอยู่ที่นั่นจนฤดูใบไม้ผลิปีต่อมา ระหว่างนั้นโกแก็งก็เขียนภาพ "พระเยซูเหลือง"
"พระเยซูเหลือง" เกิดขึ้นในคริสต์ศตวรรษที่ 19 ทางเหนือของฝรั่งเศสเมื่อสตรีเบรตองมาพบและสวดมนต์ด้วยกัน ความศรัทธาร่วมกันทำให้เกิดความเปลี่ยนแปลงบนกางเขน โกแก็งตัดเส้นหนักบนร่างของพระเยซูและไม่ใช้แสงเงามากเท่าบนตัวผู้หญิงที่ล้อมรอบอยู่ข้างล่างภาพ สีเหลือง แดง และเขียวของภูมิทัศน์ทำให้สีเหลืองของพระเยซูยิ่งเด่นขึ้น การใช้ขอบคันที่หนักและเน้นความแบนราบเป็นลักษณะการเขียนของคตินิยมเส้นกั้นสี
มิลิ (กลุ่มดนตรี)
มิลิ (อังกฤษ: Mili) คือวงดนตรีอิสระสัญชาติญี่ปุ่น ก่อตั้งเมื่อเดือนสิงหาคม ในปี พ.ศ. 2555 สมาชิกในวงประกอบด้วย แคสซี่ เหวย (Cassie Wei), ยามาโตะ คาซาอิ (Yamato Kasai), ยูกิฮิโตะ มิโทโมะ (Yukihito Mitomo), โชโตะ โยชิดะ (Shoto Yoshida) และอาโอะ ฟูจิโมริ (Ao Fujimori)
ดนตรีที่มิลิแต่งขึ้น ส่วนมากจะเป็นดนตรีคลาสสิกอิเล็กทรอนิกส์ คลาสสิกร่วมสมัย และโพสต์คลาสสิก เพลงของมิลิไม่ได้มีแค่ภาษาญี่ปุ่นอย่างเดียว แต่ยังรวมถึงภาษาอังกฤษ จีนและฝรั่งเศสอีกด้วย นอกจากการแต่งเพลงแล้ว มิลิยังมีส่วนร่วมในการทำดนตรีให้สื่อต่างๆ เช่นวีดีโอเกมไซตัส, Deemo, Library of Ruina, Mahoyaku และ ENDER LILIES รวมไปถึงวีดีโอโฆษณา หรือการร่วมแต่งเพลงกับศิลปินคนอื่นๆ
ในปี พ.ศ. 2562 มิลิอยู่ในสังกัดของ Saihate Records จนกระทั่งในเดือนเมษายน พ.ศ. 2563 มิลิก็ได้ย้ายออกมาตั้งเป็นค่ายเพลงของตัวเอง
สำหรับช่อง Youtube ถือได้ว่าเป็นช่องเพลงอินดี้ที่ประสบความสำเร็จอย่างมาก ด้วยจำนวนผู้ติดตามกว่า 5 แสนคน และเคยได้รับรางวัลที่หนึ่งในรายการจัดอันดับของ Oricon Indies เช่นเดียวกันใน Summer Sonic ในปี พ.ศ. 2560 จนได้รับฉายาว่า "กลุ่มดนตรีที่มาจากเทพนิยาย"
สมาชิก
Mili ประกอบด้วยสมาชิก 6 คนต่อไปนี้
อดีตสมาชิก
Ame Yamaguchi – สไตลิส, นักออกแบบ, ผู้กำกับศิลป์ เข้าร่วมกับ มิลิ ในเดือนพฤษภาคม พ.ศ. 2557
เท กึก กี เลือดเนื้อเพื่อฝัน วันสิ้นสงคราม
เท กึก กี เลือดเนื้อเพื่อฝัน วันสิ้นสงคราม (Brotherhood: Taegukgi (ชื่อที่ใช้ในสหราชอาณาจักร), Tae Guk Gi: The Brotherhood of War (ชื่อที่ใช้ในสหรัฐอเมริกา)) เป็นมหากาพย์ภาพยนตร์เกาหลีในปี พ.ศ. 2547 ซึ่งถูกสร้างขึ้นเพื่อรำลึกถึง 50 ปีสงครามเกาหลี ด้วยทุนสร้างสูงสุดของเกาหลีกว่า 12.8 ล้านดอลล่าร์ สร้างสถิติเป็นหนังทำเงินสูงสุดตลอดกาลของเกาหลีใต้ โดยขึ้นอันดับหนึ่งบอกซ์ออฟฟิซนานถึง 6 สัปดาห์ เอาชนะแชมป์อย่าง ไททานิก โดยผู้กำกับ กังเจกิว
เนื้อเรื่อง
จินซก (วอน บิน) ในวัยชราได้รับแจ้งจากทีมนักโบราณคดีว่า ได้ขุดพบซากศพของพี่ชาย จินแต (จางดองกัน) ซึ่งหายสาบสูญระหว่างออกรบ เมื่อประมาณ 50 ปีก่อน ที่ในอดีตเคยเป็นสนามรบ
สองพี่น้อง จินแต และ จินซก อาศัยอยู่ในเมืองสงบแห่งหนึ่ง จินซกเป็นนักศึกษาเรียนเก่ง มีรูปร่างบอบบาง เป็นความหวังของครอบครัว ส่วน จินแต ชายหนุ่มบุคลิกเข้มแข็ง ห้าวหาญ ทำอาชีพเป็นช่างซ่อมรองเท้า เพื่อหาเงินช่วยส่งน้องชาย ให้ได้เข้าเรียนมหาวิทยาลัย จินแตมีคู่หมั้นชื่อ ยังชิน (ลีอุนจู) ทำกิจการร้านอาหาร ซึ่งมีทีท่าว่าจะไปได้ดี
แต่แล้วก็เกิดสงครามเกาหลีขึ้น สองพี่น้องได้ถูกคัดเลือก ให้ไปเป็นทหารเข้ารบพร้อมกันซึ่งจริงๆ ควรได้รับการเป็นทหารเพียงบ้านละคน แต่จินแตไปตามน้องชายบนรถไฟที่ถูกเกณฑ์ไปในตอนแรก คำพูดของนายพลคนหนึ่งทำให้จินแตเข้าใจว่า หนทางเดียวที่จะช่วยให้น้องชาย ได้กลับไปใช้ชีวิตสงบสุขอยู่แนวหลัง คือการอาสารบให้ได้เหรียญกล้าหาญ ดังนั้นจินแตจึงอาสาเข้าไปปฏิบัติภารกิจเสี่ยงภัยทุกครั้ง แต่แล้วความรุนแรงในสนามรบ ชื่อเสียง และกลายเป็นที่ยอมรับ ซึ่งจินซก น้องชายเขาได้เฝ้ามองพฤติกรรมบ้าเลือดของพี่ชาย ด้วยความเคลือบแคลงสงสัยว่า เขากำลังทำทุกอย่างเพื่อตัวเอง หรือเพื่อครอบครัวกันแน่ ไม่นานทั้งสองคนก็อยู่คนละฝ่ายกัน
ชเว ซู-ย็อง
ชเว ซู-ย็อง (최수영; ; เกิด 10 กุมภาพันธ์ ค.ศ. 1990) หรือที่รู้จักกันในชื่อ ซูย็อง (Sooyoung) เป็นสมาชิกของวงเกิร์ลกรุปเกาหลีใต้ เกิลส์เจเนอเรชัน โดยรับตำแหน่ง นักร้องเสริม นักเต้นนำและแร็ปเปอร์
ซูย็องเป็นสมาชิกคนเดียวในโซนยอชิแดที่เคยเดบิวท์ที่ต่างประเทศมาก่อนแล้วในฐานะนักร้อง Duo วง "Route φ" ที่ประเทศญี่ปุ่น และซูย็องมีพี่สาวชื่อว่า ชเว ซู-จิน ซึ่งได้รับเลือกให้เข้าร่วมในละครเวทีอย่าง แจ็คเดอะริปเปอร์ ซูย็องเข้าสู่สังกัดเอสเอ็มเอนเตอร์เทนเมนท์ ปี ค.ศ. 2002 เป็นสมาชิกคนที่ห้าที่ตอบรับเข้าวง ใช้เวลาฝึกเวลา 5 ปีก่อนเดบิวต์ แต่ปัจจุบันนั้นได้ออกจากค่าย SM แล้วเพื่อไปทำงานด้านการแสดง
ประวัติ
ชเว ซู-ย็อง เกิดวันที่ February 10, 1990 นับถือศาสนาคริสต์ สำเร็จการศึกษาระดับมัธยมปลายจากโรงเรียนจองชินเกิลส์ไฮสคูล (정신여자고등학교) และจบการศึกษาระดับอุดมศึกษาในสาขาศิลปะการแสดงและการละคร มหาวิทยาลัยจุงอัง เข้าสู่สังกัดจากการออดิชั่นในรายการ 2002 SM โคเรีย-เจแปน อุลตร้าดูโอออดิชั่น โดยเธอใช้ระยะเวลาในการฝึก 5 ปี 3 เดือน มีตำแหน่งในวงเป็นนักเต้นนำ นักร้องเสริม และแร็ปเปอร์ และเป็นสมาชิกที่ตัวสูงที่สุดในวงด้วยส่วนสูง 173 ซม.
ทั้งนี้ ซูย็องเป็นสมาชิกคนเดียวใน โซนยอชิแด ที่เคยเปิดตัวที่ต่างประเทศมาก่อนแล้ว โดยเปิดตัวครั้งแรกในฐานะนักร้องดูโอ วง Route-O ที่ประเทศญี่ปุ่น ดังนั้นเธอจึงสามารถพูดภาษาญี่ปุ่นได้เป็นอย่างดี ในขณะที่อยู่ที่ประเทศญี่ปุ่น ซูย็องได้รู้จักกับโบอา และซันเดย์แห่ง เดอะเกรซ เนื่องจากในขณะนั้นทั้งสามคนต่างก็ร้องเพลงอยู่ที่ประเทศญี่ปุ่นเช่นเดียวกัน
ปัจจุบันเธอคบหากับช็อง คย็อง-โฮ นักแสดงชาวเกาหลีใต้ ซึ่งเธอได้รู้จักเขาตอนไปที่โบสถ์ด้วยกัน
เมนอินแบล็ค หน่วยจารชนพิทักษ์จักรวาล 3
เมนอินแบล็ค หน่วยจารชนพิทักษ์จักรวาล 3 เป็นภาพยนตร์อเมริกัน 3 มิติแนวนิยายวิทยาศาสตร์ตลกในปี 2012 ออกฉายในวันที่ 25 พฤษภาคม พ.ศ. 2555
โอสการ์ อันดราเด
โอสการ์ อันดราเด'' (Oscar Andrade) หรือ โอสการ์ อันดราเด เรนเตเรีย นักมวยสากลชาวเม็กซิโก เกิดเมื่อ 3 กุมภาพันธ์ พ.ศ. 2518 สถิติการชก 69 ครั้ง ชนะ 36 (น็อค 18) เสมอ 2 แพ้ 31
เครื่องอิสริยาภรณ์อินโดนีเซีย
เครื่องอิสริยาภรณ์ของประเทศอินโดนีเซีย
บินตัง เรปูบลิค อินโดเนเซีย
บินตัง เรปูบลิค อินโดเนเซีย (Bintang Republik Indonesia, อักษรย่อ: BRI) หรือเครื่องอิสริยาภรณ์ดาราแห่งสาธารณรัฐอินโดนีเซีย เป็นอิสริยาภรณ์ที่มีลำดับเกียรติสูงสุดของประเทศ มอบให้แก่ผู้ปฏิบติหน้าที่อย่างโดดเด่นเป็นพิเศษเพื่อความไพบูลย์ ความรุ่งเรือง และความยิ่งใหญ่ของประเทศชาติ มีทั้งหมด 5 ชั้น ดังนี้
บินตัง มหาปุตรา
บินตัง มหาปุตรา (Bintang Mahaputra, อักษรย่อ: BMP) หรือเครื่องอิสริยาภรณ์ดารามหาปุตรา มอบให้เพื่อเป็นบำเหน็จความชอบในการปฏิบัติหน้าที่เพื่อมาตุภูมิอย่างโดดเด่นเป็นพิเศษในพื้นที่ที่อยู่นอกขอบเขตของทหาร นับเป็นเครื่องอิสริยาภรณ์ที่มีลำดับเกียรติสูงสุดเป็นอันดับที่ 2 ของประเทศ มีทั้งหมด 5 ชั้น
บินตัง จาซา
บินตัง จาซา (Bintang Jasa, อักษรย่อ: BJ) หรือเครื่องอิสริยาภรณ์ดาวแห่งการบริการ เป็นเครื่องอิสริยาณ์สำหรับความกล้าหาญและความกล้าหาญในช่วงเวลาแห่งความทุกข์ยาก มีทั้งหมด 3 ชั้น คือ
บินตัง เกอมานุเซียอัน
บินตัง เกอมานุเซียอัน (Bintang Kemanusiaan, อักษรย่อ: BK) หรือเครื่องอิสริยาภรณ์ดาวแห่งมนุษยศาสตร์ มอบให้กับบุคคลที่ได้รับบริการพิเศษในการส่งเสริมคุณค่าความเป็นมนุษย์และสิทธิมนุษยชน
บินตัง เปเนกัค เดโมคราซี
บินตัง เปเนกัค เดโมคราซี (Bintang Penegak Demokrasi, อักษรย่อ:BPD) หรือเครื่องอิสริยาภรณ์ดาราผู้ผดุงประชาธิปไตย มอบให้แก่บุคคลผู้อุทิศตนเพื่ออุทิศตนในการปกครองระบอบประชาธิปไตย มีทั้งหมา 3 ชั้น
บินตัง บูดายา ปารามา ดาร์มา
บินตัง บูดายา ปารามา ดาร์มา (Bintang Budaya Parama Dharma, อักษรย่อ:BBPD) หรือเครื่องอิสริยาภรณ์ดาวเด่นทางวัฒนธรรม มอบให้กับบุคคลที่มีส่วนร่วมเป็นพิเศษในการส่งเสริม การศึกษา และการอนุรักษ์วัฒนธรรมและศิลปะของชาวอินโดนีเซีย
บินตัง บายังคารา
บินตัง บายังคารา (Bintang Bhayangkara, อักษรย่อ:BB) หรือเครื่องอิสริยาณ์ดาวเด่นของตำรวจ มอบให้กับบุคลากรของสำนักงานตำรวจแห่งชาติชาวอินโดนีเซียสำหรับการบำเพ็ญประโยชน์เพื่อประเทศชาติและในการช่วยรักษาหลักนิติธรรม บินตัง บายังคารา ยังสามารถมอบให้กับพลเรือนสำหรับบริการพิเศษในการพัฒนาและความก้าวหน้าของสำนักงานตำรวจแห่งชาติ เช่นเดียวกับความช่วยเหลือในการปฏิบัติหน้าที่และหน้าที่ของตำรวจตามที่ได้รับมอบอำนาจจากรัฐธรรมนูญและกฎหมายของสาธารณรัฐ
บินตัง เกริลยา
บินตัง เกริลยา (Bintang Gerilya, อักษรย่อ:BG) หรือเครื่องอิสริยาภรณ์กองโจรสตาร์ เป็นรางวัลสำหรับทหารรับใช้หญิงบริการที่ได้ทำหน้าที่พิเศษในการต่อสู้เพื่อรักษาอธิปไตยของสาธารณรัฐอินโดนีเซียจากการรุกรานของต่างชาติ ผู้รับ บินตัง เกริลยา ส่วนใหญ่เป็นบุคลากรทางทหารที่เกี่ยวข้องกับการปฏิวัติแห่งชาติชาวอินโดนีเซีย
บินตัง ซักตี
บินตัง ซักตี (Bintang Sakti, อักษรย่อ:BS) หรือเครื่องอิสริยาภรณ์ดาราศักติ เป็นรางวัลชั้นสูงสุดที่ให้แก่ผู้ปฏิบัติการรบอย่างกล้าหาญ ซึ่งมอบให้เป็นได้ทั้งระดับรายบุคคลหรือระดับหน่วยรบ
บินตัง ดาร์มา
บินตัง ดาร์มา (Bintang Dharma, อักษรย่อ:BD) หรือเครื่องอิสริยาภรณ์ดาวเด่นทางทหาร เป็นรางวัลสำหรับบุคลากรในกองทัพและพลเรือนสำหรับการบริการพิเศษและการปฏิบัตินอกเหนือหน้าที่ในระหว่างการปฏิบัติการทางทหารและสถานการณ์ฉุกเฉิน ซึ่งช่วยส่งเสริมและบรรลุความก้าวหน้าของกองทัพแห่งชาติชาวอินโดนีเซีย
บินตัง ยูดา ดาร์มา
บินตัง ยูดา ดาร์มา (Bintang Yudha Dharma) หรือเครื่องอิสริยาภรณ์ดารายุทธธรรม เป็นเครื่องอิสริยาภรณ์ชั้นสูงสุดที่มอบให้กับชาวต่างประเทศซึ่งมีความชอบอันโดดเด่นในทางการทหาร มีทั้งหมด 3 ชั้น
บินตัง การ์ติกา เอกา ปักซี
บินตัง การ์ติกา เอกา ปักซี (Bintang Kartika Eka Paksi) หรือเครื่องอิสริยาภรณ์ดาราการติกาเอกปักษี เป็นดาราบำเหน็จความชอบในราชการทหารบก มีทั้งหมด 3 ชั้น
คำว่า "การ์ติกา เอกา ปักซี" เป็นคำในภาษาสันสกฤต เมื่อทับศัพท์ตามอย่างภาษาสันสกฤตจะเป็น "การติกาเอกปกฺษี" แปลว่า นกอันมีกำลังเบียดเบียนอย่างเอกอุ
บินตัง จาลาเซนา
บินตัง จาลาเซนา (Bintang Jalasena) หรือเครื่องอิสริยาภรณ์ดาราชลเสนา เป็นดาราบำเหน็จความชอบในราชการทหารเรือ มีทั้งหมด 3 ชั้น ได้แก่
"จาลาเซนา" ตรงกับคำว่า "ชลเสนา" ในภาษาสันสกฤต แปลโดยศัพท์ว่า ทหารน้ำ แปลโดยนัย คือ ทหารเรือ
บินตัง ซวา บูวานา ปักซา
บินตัง ซวา บูวานา ปักซา (Bintang Swa Bhuwana Paksa) หรือเครื่องอิสริยาภรณ์ดาราสวภูวนปักษะ เป็นดาราบำเหน็จความชอบในราชการทหารอากาศ มีทั้งหมด 3 ชั้น
คำว่า "ซวา บูวานา ปักซา" เป็นคำในภาษาสันสกฤต เมื่อทับศัพท์ตามอย่างภาษาสันสกฤตจะเป็น "สฺวภูวนปกฺษ" แปลว่า ปีกแห่งแผ่นดินเกิดของตนเอง
สัตยาลันคานา เปรินติส เคเมอร์เดคาน
สัตยาลันคานา เปรินติส เคเมอร์เดคาน (Satyalancana Perintis Kemerdekaan) หรือเหรียญเพื่ออิสรภาพของนักสู้อิสระ เหรียญจะมอบให้กับผู้ก่อตั้งหรือผู้นำของขบวนการ/องค์กรเพื่อเอกราชของอินโดนีเซียสำหรับผลงานของพวกเขาในอดีตเพื่อส่งเสริมการรับรู้ถึงเอกลักษณ์ประจำชาติของอินโดนีเซีย ต่อสู้เพื่อเอกราชจนเกือบถูกตัดสินจำคุกโดยรัฐบาลอาณานิคม หรือต่อต้านลัทธิล่าอาณานิคมอย่างแข็งขันทั้งที่ไม่ได้ต่อต้าน รัฐอินโดนีเซียหรือรัฐบาล
สัตยาลันคานา เพ็มบางูนันท์
สัตยาลันคานา เพ็มบางูนันท์ (Satyalancana Pembangunan) หรือเหรียญผู้มีคุณูปการในการพัฒนาชาติ เหรียญจะมอบให้กับบุคคลผู้มีคุณูปการต่อส่วนรวมหรือเฉพาะภาคส่วนหรือเฉพาะประเด็นเพื่อช่วยพัฒนาประเทศชาติ
สัตยาลันคานา วีระ กัลยา
สัตยาลันคานา วีระ กัลยา (Satyalancana Wira Karya) หรือเหรียญเชิดชูเกียรติบุคคลตัวอย่าง เหรียญจะมอบให้แก่บุคคลที่มีชื่อเสียงที่บำเพ็ญประโยชน์ต่อประเทศชาติและเป็นแบบอย่างในสายงานของตน
สัตยาลันคานา เคบัคเตียน โซเซียล
สัตยาลันคานา เคบัคเตียน โซเซียล (Satyalancana Kebaktian Sosial) หรือเหรียญสำหรับการบริการในสาขาสวัสดิการสังคม เหรียญนี้จะมอบให้กับบุคคลที่มีชื่อเสียงในด้านสวัสดิการสังคมและมนุษยธรรมในหมู่ชาวอินโดนีเซีย เช่น การบรรเทาความยากจน การให้ความช่วยเหลือเด็กกำพร้า และการเสริมสร้างศักยภาพของผู้พิการ
สัตยาลันคานา เคบูดายาน
สัตยาลันคานา เคบูดายาน (Satyalancana Kebudayaan) หรือเหรียญสำหรับการบริการในวัฒนธรรมแห่งชาติ เหรียญนี้มอบให้กับบุคคลที่มีชื่อเสียงในด้านการทำนุบำรุงวัฒนธรรมและศิลปะของอินโดนีเซีย
สัตยาลันคานา เปนดิดิคาน
สัตยาลันคานา เปนดิดิคาน (Satyalancana Pendidikan) หรือเหรียญเพื่อการบริการในด้านการศึกษา มอบให้แก่นักการศึกษาและบุคลากรทางการศึกษาที่อุทิศตนในด้านการศึกษาทั้งในระบบและนอกโรงเรียนที่ได้ทำหน้าที่
Tanda Kehormatan Samkaryanugraha
Samkaryanugraha Sipil :
Samkaryanugraha Militer :
อิสริยาภรณ์ที่พ้นสมัยการมอบไปแล้ว
Tanda Kehormatan Bintang
Tanda Kehormatan Satyalancana
Satyalancana-satyalancana Sipil :
Satyalancana-satyalancana Militer :
ดาเบบี
โจนาธาน ลินเดล เคิร์ก (Jonathan Lyndale Kirk; เกิด 22 ธันวาคม ค.ศ. 1991) หรือชื่อในวงการคือ ดาเบบี (DaBaby) เดิมรู้จักกันในชื่อ เบบี จีซัส (Baby Jesus) เป็นแร็ปเปอร์ชาวอเมริกัน หลังจากปล่อยมิกซ์เทปหลายชุดในระหว่าง ค.ศ. 2014 ถึง 2018 เขาได้ก้าวเข้าสู่กระแสหลักเมื่อ ค.ศ. 2019
สตูดิโออัลบัมเปิดตัว เบบีออนเบบี (2019) ขึ้นอันดับเจ็ดบนชาร์ตบิลบอร์ด 200 ขณะที่อัลบัมชุดที่สอง เคิร์ก เปิดตัวที่อันดับหนึ่ง อัลบัมก่อนหน้ามีซิงเกิล "ชูต" ติดอันดับที่เจ็ดบนบิลบอร์ดฮอต 100 ส่วนอัลบัมหลังมีซิงเกิล "อินโทร" และ "บ็อพ" ซึ่งได้รับแผ่นเสียงทองคำขาวหลายแผ่น
อัลบัมชุดที่สาม เบลมอิตออนเบบี (2020) กลายเป็นอัลบัมอันดับหนึ่งครั้งที่สองติดต่อกันในสหรัฐ อัลบัมมีซิงเกิล "ร็อกสตาร์" (ร้องรับเชิญโดยร็อดดี ริช) อยู่อันดับที่หนึ่งบนบิลบอร์ด ฮอต 100 นานเจ็ดสัปดาห์ติดต่อกัน
กีฬาเซปักตะกร้อในเอเชียนเกมส์ 2010
เซปักตะกร้อได้มีการจัดการแข่งขันที่เอเชียนเกมส์ 2010 ในเมืองกว่างโจว ประเทศจีน ทั้งการแข่งขันของชายและหญิง ตั้งแต่วันที่ 16 ถึง 17 พฤศจิกายน พ.ศ. 2553 ในการแข่งขันแบบทีม, ทีมเดี่ยว และทีมคู่ ซึ่งทุกรายการของการแข่งขันเซปักตะกร้อ มีการจับฉลากแบ่งสายในวันที่ 18 ตุลาคม พ.ศ. 2553
ฟาอิค โบลเกียห์
ฟาอิค เจฟรี โบลเกียห์ (Faiq Jefri Bolkiah; เกิด 9 พฤษภาคม ค.ศ. 1998) เป็นนักฟุตบอล เล่นในตำแหน่งกองกลาง ให้กับราชบุรี ในไทยลีกและทีมชาติบรูไน เขาเคยเป็นนักเตะของสโมสรฟุตบอลเลสเตอร์ซิตีในพรีเมียร์ลีกของประเทศอังกฤษ โดยเขามีศักดิ์เป็นหลานของสมเด็จพระราชาธิบดีสุลต่านฮัสซานัล โบลเกียห์ กษัตริย์แห่งประเทศบรูไน
คำสั่งของฝ่ายบริหารที่ 13769
ประธานาธิบดีดอนัลด์ ทรัมป์ลงนามคำสั่งของฝ่ายบริหารชื่อ การคุ้มครองชาติจากการเข้าเมืองสหรัฐของผู้ก่อการร้ายต่างด้าว (Protecting the Nation from Foreign Terrorist Entry into the United States) หรือคำสั่งของฝ่ายบริหารที่ 13769 เมื่อวันที่ 27 มกราคม 2560 คำสั่งนี้จำกัดทั้งการท่องเที่ยวและการเข้าเมืองของบุคคลจากประเทศซึ่งประชากรส่วนใหญ่เป็นมุสลิมหลายประเทศในตะวันออกกลางและทวีปแอฟริกา คำสั่งนี้ยับยั้งโครงการการรับผู้ลี้ภัยสหรัฐ (U.S. Refugee Admissions Program) เป็นเวลา 120 วันตลอดจนการเข้าเมืองของบุคคลจากประเทศลิเบีย อิหร่าน อิรัก โซมาเลีย ซูดาน ซีเรียและเยเมน โดยไม่เว้นสถานภาพตรวจลงตราหรือผู้เข้ามามีถิ่นที่อยู่ถาวรเป็นเวลา 90 วัน โดยมีการยกเว้นเป็นกรณี ๆ ไป วันที่ 28 มกราคม มีประเมินว่า ผู้เดินทาง 100–200 คนที่เข้าเมืองสหรัฐถูกกักตัวเนื่องจากคำสั่งนี้ และอีกหลายร้อยคนถูกห้ามขึ้นเที่ยวบินที่มุ่งหน้าสู่สหรัฐ
คำสั่งนี้ก่อให้เกิดการวิจารณ์จากนานาประเทศ การประท้วงที่ท่าอากาศยานนานาชาติจอห์น เอฟ. เคนเนดีในรัฐนิวยอร์ก และที่ท่าอากาศยานอื่นของสหรัฐ และคดีความจากสหภาพเสรีภาพพลเมืองอเมริกัน
ศาลกลางแห่งหนึ่งในนครนิวยอร์กยับยั้งคำสั่งดังกล่าวบางส่วนชั่วคราวในวันที่ 28 มกราคม 2560 แต่ศาลมิได้อนุญาตให้ผู้ได้รับผลกระทบเข้าประเทศหรือวินิจฉัยเรื่องความชอบด้วยรัฐธรรมนูญของตัวคำสั่ง วันที่ 29 มกราคม 2560 ศาลกลางอีกแห่งหนึ่งในบอสตันห้ามการควบคุมตัวผู้ที่ได้รับกระทบ "ซึ่งหากไม่เป็นผลจากคำสั่งของฝ่ายบริหารนี้จะได้รับอนุญาตตามกฎหมายให้เข้าเมืองสหรัฐได้" เป็นการชั่วคราว  คำสั่งศาลดังกล่าวช่วยฟื้นฟูความสามารถแก่ผู้เข้าเมืองชอบด้วยกฎหมายจากชาติที่ถูกห้ามเจ็ดชาติให้เข้าเมืองสหรัฐได้
พระยาจุฬาราชมนตรี (สัน อหะหมัดจุฬา)
อำมาตย์ตรี พระยาจุฬาราชมนตรี นามเดิม สัน เป็นบุตรพระยาจุฬาราชมนตรี (สิน อหะหมัดจุฬา) มีชื่อทางศาสนาว่า มิซซา อาลีระชา เกิดเมื่อ พ.ศ. 2411 เริ่มรับราชการเป็นมหาดเล็กในรัชสมัยพระบาทสมเด็จพระจุลจอมเกล้าเจ้าอยู่หัว ได้เป็นปลัดกรมท่าขวามีบรรดาศักดิ์เป็นหลวงราชาเศรษฐี เมื่อ พ.ศ. 2432 แล้วเลื่อนเป็นพระราชเศรษฐี ตามลำดับ ต่อมาย้ายไปรับราชการกระทรวงยุติธรรมฝ่ายการเงินแล้วเลื่อนขึ้นเป็นจ่าศาลต่างประเทศ จนวันที่ 12 มกราคม พ.ศ. 2454 จึงโปรดเกล้าฯ เลื่อนบรรดาศักดิ์เป็นพระยาจุฬาราชมนตรี เจ้ากรมท่าขวา ถือศักดินา 1400
นอกจากนี้ยังเป็นที่ปรึกษาในด้านศาสนาอิสลามถวายพระบาทสมเด็จพระมงกุฎเกล้าเจ้าอยู่หัว และได้รับพระราชทานนามสกุล "อหะหมัดจุฬา" เมื่อวันที่ 12 กันยายน พ.ศ. 2456
พระยาจุฬาราชมนตรี (สัน อหะหมัดจุฬา) ป่วยเป็นไข้ ถึงแก่กรรมเมื่อวันที่ 27 เมษายน พ.ศ. 2466 สิริอายุได้ 53 ปี พระเจ้าบรมวงศ์เธอ กรมหลวงชุมพรเขตอุดมศักดิ์ เสด็จมาเป็นประธานในพิธีฝังศพแทนพระองค์ด้วยที่มัสยิดต้นสน
มหาสมุทรพายุ
มหาสมุทรพายุ (Oceanus Procellarum; Ocean of Storms) คือแอ่งกว้างใหญ่บนดวงจันทร์ของโลก อยู่ทางขอบด้านตะวันตกของด้านใกล้ของดวงจันทร์ ที่จริงแล้ว ไม่ได้เป็น มหาสมุทร เพราะไม่ได้มีน้ำแต่อย่างใด แต่เป็นที่ราบขนาดพื้นที่ราว 4,000,000 ตาราง กม. ความยาวจาก เหนือ - ใต้ ราว 2500 กม. เกิดจากการที่ภูเขาไฟระเบิด ทำให้พื้นเป็นหินบะซอลต์
กีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร ชายคู่
การแข่งขันกีฬากระโดดน้ำในโอลิมปิกฤดูร้อน 2020 – สปริงบอร์ด 3 เมตร ชายคู่ เป็น 1 ใน 8 รายการแข่งขันกระโดดน้ำที่โตเกียว ประเทศญี่ปุ่น จะจัดขึ้นที่ศูนย์กีฬาทางน้ำโตเกียว ครั้งนี้จัดการแข่งขันกีฬากระโดดน้ำในโอลิมปิกเป็นครั้งที่ 26 ในโอลิมปิกฤดูร้อน
ปฏิทินการแข่งขัน
เวลาทั้งหมดเป็นเวลามาตรฐานญี่ปุ่น (UTC+9).
หน้าที่
ซิเซโร นักปรัชญาสมัยโบราณผู้อภิปรายหน้าที่ในงานของเขา "ว่าด้วยหน้าที่" (On Duty) แนะว่าหน้าที่สามารถมาได้จากสี่แหล่ง ได้แก่
การใช้คำดัดแปลงหลายคำมีกำเนิดจากความคิดที่มาข้อผูกพัน อันเป็นมโนทัศน์ซึ่งเกี่ยวข้องกับแนวคิดหน้าที่ ฉะนั้น จึงใช้ในราชการที่ปฏิบัติโดยศาสนาจารย์ของโบสถ์ ทหาร หรือลูกจ้างหรือคนใช้ใด ๆ
เลด เซพเพลิน
เลด เซพเพลิน (Led Zeppelin) เป็นวงดนตรีร็อกจากอังกฤษ ก่อตั้งในปี พ.ศ. 2511 โดยจิมมี เพจ (กีตาร์), โรเบิร์ต แพลนต์ (ร้องนำ), จอห์น พอล โจนส (เบส, คีย์บอร์ด) และจอห์น บอนแฮม (กลอง) ได้รับการยอมรับว่าเป็นวงดนตรีเฮฟวีเมทัลวงแรกๆ  เช่นเดียวกับ ดีพ เพอร์เพิล และแบล็ก แซบบาธ